ሆኖም በአሁኑ ሰዓት ከብዙ አቅጣጫ የሚሰጠው አስተያየት አንተ እንዳልከው ለምን የሀሳብ ልዩነት ተፈጠረ ሳይሆን የተፈጠረው የሀሳብ ልዩነት አሀቲ ቤተ ክርስቲያንን ከሁለትና ከዚያ በላይ የከፈለ ስለሆነ በእርቅ ይቋጭ የሚል ነው። የተለየ ሀሳብ ለማራመድ በሚል ሰበብ ብቻ የክፉ ሀሳብ ደጋፊ የሆነ መልእክት መጻፍህን ለዛሬ አልወደድኩትም። የማንም ይሁን የማን ደጋፊ ለቤተክርስቲያን አንድነት የሚቆረቆር ማንኛውም ሰው መጮህ ያለበት አንድ ጩሀት "እርቅ ይቅደም" የሚለው ወቅታዊ ጉዳይ ብቻ ይመስለኛል። የእርቁ ጉዳይ እንደተንጠለጠለ "ምርጫ እናካሂድ" የሚሉ ጳጳሳትን እንድናበረታታ ለምን እንደፈለግህ በቅጡ ከማብራራት ይልቅ በቀደምት አበው መካከል ስለነበረ የሀሳብ ልዩነት ልታስረዳን መሞከርህ ያለቦታው የገባ ይመስለኛል።
